Pascal Siakam er aðeins á sínum þriðja tímabili í NBA-deildinni og flestir búast við því að hann verði kosinn sá leikmaður deildarinnar sem bætti sig mest á milli ára . Pascal Siakam fór úr því að vera með 7,3 stig , 4,5 fráköst og 2,0 stoðsendingar að meðaltali 2017 - 18 í það að vera með 16,9 stig , 6,9 fráköst og 3,1 stoðsendingu að meðaltali í deildarkeppninni í ár . Í úrslitakeppninni er hann kominn upp í 18,7 stig í leik en skoraði 6,6 stig að meðaltali í úrslitakeppninni í fyrra . Framfarirnar eru ótrúlegar . Hann hefur alltaf verið orkubolti og góður varnarmaður en nú hefur hann bætt við mjög fjölbreytilegum sóknarleik . Pascal Siakam getur nefnilega skorað á mjög mismunandi hátt og bauð upp á körfur í öllum regnboðalitum í fyrsta leik lokaúrslitanna . NBA-leikmaðurinn Luc Mbah a Moute , sem spilaði sjálfur 686 leiki í NBA , uppgötvaði hins vegar strákinn og var læriföður hans fyrstu árin . Siakam tók meðal annars þátt í körfuboltabúðum með Luc Mbah a Moute þar sem hann vakti mikla athygli þrátt fyrir að kunna lítið í körfubolta . þróttahæfileikarnir og dugnaðurinn hrifu þá sem á horfðu og meðal þeirra var Masai Ujiri , forseti Toronto Raptors , sem var staddur í Basketball Without Borders körfuboltabúðum . Pascal Siakam fór fyrst til Bandaríkjanna sextán ára gamall , spilaði með New Mexico State í háskólaboltanum og var síðan valinn af Toronto Raptors númer 27 í nýliðavalinu 2016 . Hjá Toronto Raptors liðinu hefur Pascal Siakam fengið tíma til að vaxa og dafna sem körfuboltamaður . Hann byrjaði í aukahlutverki , fékk síðan orkuboltahlutverk á tímabili tvö en er núna orðinn einn af stjörnuleikmönnum liðsins .